Vandenmatės

Vandenmatės (Hydrometridae) – blakių šeima. Žinoma virš 110 rūšių, išskiriamų į 7 gentis. Paplitusios visame pasaulyje. Didžiausia įvairovė atogrąžose, tuo tarpu kitur sutinkamos tik Hydrometra genties rūšys. Lietuvoje sutinkama grakščioji vandenmatė (Hydrometra gracilenta)Stonis J. R., Remeikis A., Auksoriūtė A., Baužys D., Vilkas A., 2010. Sunorminti ir nauji Lietuvoje aptinkamų straubliuočių būrio, blakių pobūrio (Insecta: Hemiptera: Heteroptera) vabzdžių vardai. Acta Zoologica Lituanica, Vol. 20, No 3: 264–274. ISSN 1648-6919 [žiūrėta 2013-04-22] ir didžioji vandenmatė (Hydrometra stagnorum)  Baužys D., 2012. New species of true bugs (heteroptera) for the Lithuania fauna registered in 2010-2012. New and rare for Lithiania insect species. Records and descriptions, Vol. 24, 5–6. ISSN 1648-8555.

 Išvaizda 
Dauguma vandenmačių maždaug 8 mm dydžio, bet didžiausios gali viršyti 15 mm. Kūnas neryškių spalvų (pilkas, rudas), ištęstas, kojos ilgos ir plonos. Tokia kūno forma primena mažytę gyvalazdę. Dauguma besparnės, nors pasitaiko ir sparnuotų formų.

 Ekologija 
Vandenmatės gyvena vandens telkinių pakraščiuose, dažniausios ten, kur nėra žuvų ir gausu vandens augalų. Įprastai jos ramiai vaikšto vandens paviršiumi, tačiau išgąsdintos greitai sprunka. Plėšrios, bet gali misti ir jau nebegyvais gyvūnais. Gali medžioti ant vandens augalų.

 Šaltiniai 

Kategorija:Blakės